למידת הימנעות

הימנעות היא מושג פסיכולוגי המתאר התנהגות שמתרחשת על מנת למנוע גירוי בלתי נעים.

להבדיל מלמידת בריחה, אשר מציינת הפסקת גירוי בלתי נעים, ההימנעות מציינת שהגירוי הבלתי נעים נמנע כליל. הבדל נוסף הוא, שבהימנעות תמיד יש סימן מקדים לגירוי הבלתי נעים, ואילו בבריחה אין.

ניתן להדגים למידת הימנעות בתהליך הביהביוריסטי של התניה אופרנטית, על פי הניסוי הנודע של תיבת סקינר: חולדה מושמת בתיבה. הבודק מפעיל נורה, וזמן קצר לאחר מכן מפעיל זרם חשמלי בצידה האחד של התיבה. החולדה קופצת לצידה השני של התיבה (למידת בריחה). לאחר מספר ניסיונות, בכל פעם שהבודק מפעיל רק את הנורה, לומדת החולדה לקפוץ לצידה השני של התיבה, כדי להימנע מהזרם החשמלי עוד בטרם הופיע (למידת הימנעות).

ראו גם
 אינהיביציה
 חוסר אונים נרכש
 התמודדות ממוקדת הימנעות

למידה
ביהביוריזם

en:Operant conditioning#Avoidance learning